ddrg/super_eurlex huggingface dataset:
Breithiúnas na Cúirte (an Ceathrú Dlísheomra) an 10 Samhain 2022 (iarraidh ar réamhrialú ó Okrazhen sad – Burgas – an Bhulgáir) – imeachtaí coiriúla i gcoinne DELTA STROY 2003

(Cás C-203/21) (1)

(Tarchur chun réamhrialú - Comhar breithiúnach in ábhair choiriúla - Cinneadh Réime 2005/212/CGB - Infheidhmeacht - Pionós airgeadais a fhorchur ar dhuine dlítheanach de bharr nár íoc sé fiachais chánach - An coincheap “coigistiú” - Airteagail 48, 49 agus 52 den Chairt um Chearta Bunúsacha an Aontais Eorpaigh - Pionóis choiriúla - Prionsabail thoimhde na neamhchiontachta, na dlíthiúlachta agus chomhréireacht na gcionta agus na bpionós coiriúla - Cearta na cosanta - Pionós coiriúil a fhorchur ar dhuine dlítheanach as sárú arna dhéanamh ag ionadaí an duine dhlítheanaigh sin - Imeachtaí coiriúla comhuaineacha nár cuireadh clabhsúr leo i gcoinne an ionadaí sin - Comhréireacht)

(2023/C 7/07)

Teanga an cháis: an Bhulgáiris

An chúirt a rinne an tarchur

Okrazhen sad – Burgas

Páirtí sna príomhimeachtaí coiriúla

DELTA STROY 2003

Páirtí eile: Okrazhna prokuratura – Burgas

An chuid oibríochtúil

Ní mór Airteagal 48 den Chairt um Chearta Bunúsacha an Aontais Eorpaigh a léiriú sa chiall go gcuirtear cosc leis ar reachtaíocht náisiúnta faoinar féidir le cúirt náisiúnta pionós coiriúil a fhorchur ar dhuine dlítheanach as cion a líomhnaítear go bhfuil duine nádúrtha freagrach as, ar duine é a bhfuil de chumhacht aige oibleagáid a ghlacadh ar son an duine dhlítheanaigh sin nó ionadaíocht a dhéanamh dó, sa chás nár tugadh deis don duine dlítheanach agóid a dhéanamh i gcoinne fhírinne an chiona sin.

(1) IO C 228 an 14.06.2021
1.

Maidir le hAirteagal 15(1) de Threoir 2002/58/CE ó Pharlaimint na hEorpa agus ón gComhairle an 12 Iúil 2002 maidir le próiseáil sonraí pearsanta agus le cosaint an phríobháideachais in earnáil na cumarsáide leictreonaí (an Treoir maidir leis an bpríobháideachas agus leis an gcumarsáid leictreonach), arna leasú le Treoir 2009/136/CE ó Pharlaimint na hEorpa agus ón gComhairle an 25 Samhain 2009, arna léamh i bhfianaise Airteagail 7, 8, 11 agus 52(1) den Chairt um Chearta Bunúsacha an Aontais Eorpaigh, ní mór léiriú a dhéanamh air mar seo a leanas: — cuirtear bac leis ar reachtaíocht náisiúnta lena bhforáiltear, mar bheart réamhchúraim chun críocha chur i gcoinne na coireachta tromchúisí agus cosc a chur le bagairtí tromchúiseacha ar an tslándáil phoiblí, do chaomhnú ginearálta neamh-idirdhealaithe de shonraí tráchta agus suímh, fiú má chuirtear tréimhse teorann sé mhí i bhfeidhm ar an gcaomhnú ginearálta neamh-idirdhealaithe sin leis an reachtaíocht sin agus má fhoráiltear do roinnt coimircí i ndáil le caomhnú na sonraí lena mbaineann agus rochtain orthu; — cuirtear bac ar reachtaíocht náisiúnta nach sonraítear inti, ar bhealach beacht sonraithe, go bhfuil rochtain ar na sonraí arna gcaomhnú teoranta don mhéid is fíorghá chun an chuspóir arna saothrú leis an gcaomhnú sin a bhaint amach.
Breithiúnas na Cúirte (an Seachtú Dlísheomra) an 17 Samhain 2022 – Irish Wind Farmers’ Association Clg, Carrons Windfarm Ltd, Foyle Windfarm Ltd, Greenoge Windfarm Ltd v an Coimisiún Eorpach

(Cás C-578/21 P) (1)

(Achomharc - Státchabhair - Airteagal 107(1) TFEU - Airteagal 108(2) agus (3) CFAE - Rialachán (AE) 2015/1589 - Airteagal 4 - Reachtaíocht Bhallstáit maidir le cáin ar mhaoin ghnó - Modhanna luachála maoine arna n-úsáid le bonn measúnachta a ríomh don ráta is iníoctha - Gearán ó oibritheoirí feirmeacha gaoithe - Líomháin i leith gannmheas ar bhonn measúnachta an ráta gnó is iníoctha ag táirgeoirí leictreachais as breoslaí iontaise agus, dá bharr sin, ar ráta gnó atá níos ísle do na táirgeoirí leictreachais sin ná do tháirgeoirí leictreachais eile mar gheall ar an modh luachála a úsáideadh - Nós imeachta réamhscrúdaithe - Cinneadh nach ann do Státchabhair - Easpa buntáiste eacnamaíoch roghnach - Mainneachtain imscrúdú foirmiúil a thionscnamh - Coincheap “deacrachtaí tromchúiseacha” - Réim dhualgas imscrúdaithe an Choimisiúin Eorpaigh - Prionsabal an dea-riaracháin - Oibleagáid an nós imeachta imscrúdaithe a chur chun feidhme go dúthrachtach, gan claonadh - Raon feidhme an athbhreithnithe do Chúirt Ghinearálta an Aontais Eorpaigh)

(2023/C 15/18)

Teanga an cháis: an Béarla

Páirtithe

Achomharcóirí: Irish Wind Farmers’ Association Clg, Carrons Windfarm Ltd, Foyle Windfarm Ltd, Greenoge Windfarm Ltd (ionadaithe: M. Segura Catalán, abogada, agus M. Clayton, avocate)

Páirtí eile sna himeachtaí: an Coimisiún Eorpach (ionadaithe: I. Georgiopoulos, S. Noë agus K. Herrmann, i gcáil Gníomhairí)

An chuid oibríochtúil

1. Diúltaítear don chaingean;

2. Ordaítear do Irish Wind Farmers’ Association Clg, Carrons Windfarm Ltd, Foyle Windfarm Ltd agus Greenoge Windfarm Ltd a gcuid costas féin a íoc chomh maith leis na costais arna dtabhú ag an gCoimisiún Eorpach.

(1) IO C 462, 15.11.2021.
4.

Maidir le hAirteagal 1(1) agus (3) de Threoir 89/665/CEE ón gComhairle an 21 Nollaig 1989 maidir le comhordú na bhforálacha reachtaíochta, rialúcháin agus riaracháin a bhaineann le cur i bhfeidhm nósanna imeachta athbhreithniúcháin chun conarthaí soláthair phoiblí agus oibreacha poiblí a dhámhachtain, arna leasú le Treoir 2014/23/AE ó Pharlaimint na hEorpa agus ón gComhairle an 26 Feabhra 2014, ní mór léiriú a dhéanamh air mar seo a leanas: sa chás ina ndearbhaítear, i gcomhthéacs caingne arna tabhairt i gcoinne cinneadh lena ndéantar conradh poiblí a dhámhachtain, gurb ann d’oibleagáid ar an údarás conarthach fáisnéis a nochtadh don iarratasóir, ar caitheadh léi mar fhaisnéis rúnda go mícheart, agus gurb ann do shárú ar an gceart chun leighis éifeachtaigh de bhonn mainneachtain an fhaisnéis sin a nochtadh, ní hé nach mór dá bharr sin go nglacfaidh an t-údarás conarthach sin cinneadh nua i leith an conradh a dhámhachtain, ar an gcoinníoll go gceadaítear don chúirt náisiúnta a éistíonn an cás faoi dhlí an nós imeachta náisiúnta, le linn na n-imeachtaí, bearta a ghlacadh lena n-athbhunófaí an urraim don cheart chun leighis éifeachtaigh nó go gceadaítear di a mheas go bhféadfadh an t-iarratasóir caingean nua a thabhairt i gcoinne an chinnidh dámhachtana atá déanta cheana féin. Ní chuirfear tús leis an tréimhse ama chun caingean dá leithéid a thabhairt go dtí go bhfuil rochtain iomlán ag an iarratasóir ar an bhfáisnéis go léir a aicmíodh go mícheart mar fhaisnéis rúnda.
Breithiúnas na Cúirte (Ceathrú Dlísheomra) an 17 Samhain 2022 (iarraidh ar réamhrialú ón Sąd Okręgowy w Warszawie – an Pholainn) – “TOYA” sp. z o.o., Polska Izba Informatyki i Telekomunikacji v Prezes Urzędu Komunikacji Elektronicznej

(Cás C-243/21) (1)

(Tarchur chun réamhrialú - Teileachumarsáid - Treoir 2002/19/CE (“Treoir na Rochtana”) - Airteagal 8(3) - Treoir 2014/61/AE - Airteagal 1(3) agus (4) agus Airteagal 3(5) - Cumhacht an údaráis rialála náisiúnta coinníollacha rialála ex ante a chur i bhfeidhm i ndáil le rochtain ar bhonneagar fisiceach atá ag oibreoir líonraí gan cumhacht shuntasach mhargaidh - Easpa díospóide maidir le rochtain)

(2023/C 15/14)

Teanga an cháis:an Pholainnis

An chúirt a rinne an tarchur

Sąd Okręgowy w Warszawie

Páirtithe sna príomhimeachtaí

Iarratasóir:“TOYA” sp. z o.o., Polska Izba Informatyki i Telekomunikacji

Cosantóir: Prezes Urzędu Komunikacji Elektronicznej

Idiragraí: Polska Izba Komunikacji Elektronicznej

An chuid oibríochtúil

Maidir le hAirteagal 1(3) (4) agus Airteagal 3(5) de Threoir 2014/61/AE ó Pharlaimint na hEorpa agus ón gComhairle an 15 Bealtaine 2014 maidir le bearta chun laghdú a dhéanamh ar an gcostas a bhaineann le líonraí cumarsáide leictreonaí ardluais a chur in úsáid, arna léamh i gcomhréir le hAirteagal 1(1), Airteagal 5(1) agus Airteagal 8(3) de Threoir 2002/19/CE ó Pharlaimint na hEorpa agus ón gComhairle an 7 Márta 2002 maidir le rochtain ar líonraí cumarsáide leictreonaí agus ar shaoráidí gaolmhara, agus maidir le hidirnasc a bheith eatarthu (“Treoir na Rochtana”), arna leasú le Treoir 2009/140/CE ó Pharlaimint na hEorpa agus ón gComhairle an 25 Samhain 2009, agus i gcomhréir le hAirteagail 8 agus 12 de Threoir 2002/21/CE ó Pharlaimint na hEorpa agus ón gComhairle an 7 Márta 2002 maidir le comhchreat rialála i gcomhair líonraí agus seirbhísí cumarsáide leictreonaí (Creat-Treoir), arna leasú le Treoir 2009/140,

ní mór léiriú a dhéanamh orthu amhail nach gcuirtear bac ar údarás rialála náisiúnta inniúil i réimse na teileachumarsáide leictreonaí oibleagáid a chur ar oibreoir líonra, nach bhfuil dearbhú maidir le cumhacht shuntasach mhargaidh déanta ina leith, na coinníollacha, arna gcinneadh ex ante ag an údarás sin, maidir le rochtain ar bhonneagar fisiceach an oibreora sin ag gnóthais atá gníomhach sa limistéar sin, a chur i bhfeidhm, lena n-áirítear na rialacha agus na nósanna imeachta maidir le conarthaí a chur i gcrích agus na táillí rochtana is infheidhme, is cuma más ann do dhíospóid maidir leis an rochtain sin agus iomaíocht éifeachtach.

(1) IO C 289, 19.7.2021.
Breithiúnas na Cúirte (Cúigiú Dlísheomra) an 17 Samhain 2022 (iarraidh ar réamhrialú ón Sąd Okręgowy w Warszawie – an Pholainn) – Harman International Industries Inc. v AB SA

(Cás C-175/21) (1)

(Tarchur chun réamhrialú - Airteagail 34 agus 36 CFAE - Saorghluaiseacht earraí - Maoine intleachtúla - Trádmharc de chuid an Aontais - Rialachán (AE) 2017/1001 - Airteagal 15 - Ídiú na gceart a thugtar le trádmharc - Rud a chur ar an margadh laistigh den Limistéar Eorpach Eacnamaíoch (LEE) - Toiliú dhílseánach an trádmhairc - Áit ina raibh táirgí curtha ar an margadh den chéad uair ag dílseánach an trádmhairc nó lena thoiliú - Cruthúnas - Treoir 2004/48/CE - Airteagal 47 den Chairt um Chearta Bunúsacha an Aontais Eorpaigh - Cosaint bhreithiúnach éifeachtach - An chuid oibríochtúil de chinntí breithiúnacha nach n-aithnítear na táirgí a chlúdaítear leo - Deacrachtaí leis an bhforfheidhmiú - Raon feidhme teoranta na caingne os comhair na cúirte is inniúil le haghaidh forfheidhmiú - Triail chóir - Cearta na cosanta - Prionsabal chomhionannas na n-arm)

(2023/C 15/11)

Teanga an cháis: an Pholainnis

An chúirt a rinne an tarchur

Sąd Okręgowy w Warszawie

Páirtithe sna príomhimeachtaí

Iarratasóir: Harman International Industries, Inc.

Cosantóir: AB SA

An chuid oibríochtúil

Maidir le hAirteagal 15(1) de Rialachán (AE) 2017/1001 ó Pharlaimint na hEorpa agus ón gComhairle an 14 Meitheamh 2017 maidir le trádmharc an Aontais Eorpaigh, arna léamh i gcomhréir leis an dara habairt d’Airteagal 36 CFAE, Airteagal 47 den Chairt um Chearta Bunusúcha an Aontais Eorpaigh agus Treoir 2004/48/CE ó Pharlaimint na hEorpa agus ón gComhairle an 29 Aibreán 2004 maidir le cearta maoine intleachtúla a fhorfheidhmiú,

ní mór léiriú a dhéanamh air mar seo a leanas:

ní chuirtear bac leis ar chleachtas breithiúnach faoinar ndéantar an chuid oibríochtúil de chinneadh ina seastar le caingean um shárú ar thrádmharc de chuid an Aontais a dhréachtú i dtéarmaí lena bhfágtar, mar gheall ar a nádúr ginearálta, faoin údarás is inniúil chun an cinneadh sin a fhorfheidhmiú a shonrú cén táirgí a bhfuil an cinneadh sin infheidhme ina leith, ar an gcoinníoll, i gcomhthéacs an nós imeachta forfheidhmithe, go gceadaítear don chosantóir agóid a dhéanamh in aghaidh an chinnidh cén táirgí atá clúdaithe ag an nós imeachta sin agus go bhfuil cúirt in ann measúnú agus cinneadh a dhéanamh, i gcomhréir le forálacha Threoir 2004/48, céard iad na táirgí a bhí curtha go hiarbhír ar an margadh sa Limistéar Eorpach Eacnamaíoch ag dílseánach an trádmhairc nó lena thoiliú.

(1) IO C 242, 21.6.2021.
Breithiúnas na Cúirte (Deichiú Dlísheomra) an 17 Samhain 2022 (iarraidh ar réamhrialú ón Curtea de Apel Piteşti – an Rómáin) – SC Avicarvil Farms SRL v Ministerul Agriculturii şi Dezvoltării Rurale, Agenţia pentru Finanţarea Investiţiilor Rurale, Agenţia de Plăţi şi Intervenţie în Agricultură, Agenţia de Plăţi şi Intervenţie în Agricultură – Centrul Judeţean Vâlcea

(Cás C-443/21) (1)

(Tarchur chun réamhrialú - Comhbheartas Talmhaíochta (CBT) - Ciste Eorpach Talmhaíochta um Fhorbairt Tuaithe (CETFT) - Rialachán (CE) Uimh. 1698/2005 - Airteagal 40 - Clár forbartha tuaithe náisiúnta 2007-2013 - Íocaíochtaí leasa ainmhithe - Earráidí ríofa - Laghdú ar íocaíochtaí ó na húdaráis inniúla - Prionsabal maidir le hionchais dhlisteanacha a chosaint - Prionsabal na deimhneachta dlíthiúla)

(2023/C 15/17)

Teanga an cháis: an Rómáinis

An chúirt a rinne an tarchur

Curtea de Apel Piteşti

Páirtithe sna príomhimeachtaí

Iarratasóir: SC Avicarvil Farms SRL

Cosantóirí: Ministerul Agriculturii şi Dezvoltării Rurale, Agenţia pentru Finanţarea Investiţiilor Rurale, Agenţia de Plăţi şi Intervenţie în Agricultură, Agenţia de Plăţi şi Intervenţie în Agricultură – Centrul Judeţean Vâlcea

An chuid oibríochtúil

Maidir le hAirteagal 40(3) de Rialachán (CE) Uimh. 1698/2005 ón gComhairle an 20 Meán Fómhair 2005 maidir le tacaíocht d’fhorbairt tuaithe ón gCiste Eorpach Talmhaíochta um Fhorbairt Tuaithe (CETFT), arna leasú le Rialachán (CE) Uimh. 74/2009 ón gComhairle an 19 Eanáir 2009, maidir le hAirteagal 58(1) de Rialachán (AE) Uimh. 1306/2013 ó Pharlaimint na hEorpa agus ón gComhairle an 17 Nollaig 2013 maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air agus lena n-aisghairtear Rialacháin (CEE) Uimh. 352/78, (CE) Uimh. 165/94, (CE) Uimh. 2799/98, (CE) Uimh. 814/2000, (CE) Uimh. 1290/2005 agus (CE) Uimh. 485/2008 ón gComhairle, arna léamh in éineacht le hAirteagal 310(5) CFAE, agus maidir leis an bprionsabal maidir le hionchais dhlisteanacha a chosaint agus le prionsabal na deimhneachta dlíthiúla,

ní mór léiriú a dhéanamh orthu mar seo a leanas:

ní chuirtear bac leo ar udaráis náisiúnta atá páirteach i gcur i bhfeidhm beart tacaíochta airgeadais neamh-inaisíoctha, mar gheall ar earráid ríofa a d’aimsigh Cúirt Iniúchóirí na hEorpa, gníomhartha a ghlacadh lena bhforchuirtear laghdú i méid na cabhrach airgeadais arna ndeonú faoin gclár forbartha tuaithe don Rómáin ón gCiste Eorpach Talmhaíochta um Fhorbairt Tuaithe (CETFT) don tréimhse chlársceidealaithe 2007-2013, mar a d’fhormheas an Coimisiún Eorpach, gan a bheith ag fanacht ar an gCoimisiún chun cinneadh a ghlacadh lena ndéanfar na suimeanna a tháinig ón earráid ríofa sin a fhágáil amach ó mhaoiniú an Aontais.

(1) IO C 452, 8.11.2021.
—

nach gcaillfidh siad an stádas dramhaíola sin ach amháin nuair a úsáidtear go díreach mar tháirgí ionadacha iad agus go bhfuil na critéir fhoirmiúla nach bhfuil ábhartha chun críocha chosaint an chomhshaoil comhlíonta ag a shealbhóir, má tá sé d’éifeacht ag na critéir sin an bonn a bhaint de ghnóthú chuspóirí na Treorach sin.
Breithiúnas na Cúirte (Seachtú Dlísheomra) an 17 Samhain 2022 (iarraidh ar réamhrialú ón Consiglio di Stato – an Iodáíl) – VT v Ministero dell’Interno, Ministero dell’Interno – Dipartimento della Pubblica Sicurezza – Direzione centrale per le risorse umane

(Cás C-304/21) (1)

(Tarchur chun réamhrialú - Beartas sóisialta - Cóir chomhionann san fhostaíocht agus sa tslí bheatha - Airteagal 21 den Chairt um Chearta Bunúsacha an Aontais Eorpaigh - Treoir 2000/78/CE - Airteagal 2(2), Airteagal 4(1) agus Airteagal 6(1) - Toirmeasc ar idirdhealú ar bhonn na haoise - Reachtaíocht náisiúnta lena socraítear uasteorainn aoise 30 bliain ar earcaíocht choimisinéirí póilíneachta - Údar)

(2023/C 15/15)

Teanga an cháis: an Iodáilis

An chúirt a rinne an tarchur

Consiglio di Stato

Páirtithe sna príomhimeachtaí

Iarratasóir: VT

Cosantóirí: Ministero dell’Interno, Ministero dell’Interno – Dipartimento della Pubblica Sicurezza – Direzione centrale per le risorse umane

An chuid oibríochtúil

Maidir le hAirteagal 2(2), Airteagal 4(1) agus Airteagal 6(1) de Threoir 2000/78/CE ón gComhairle an 27 Samhain 2000 lena mbunaítear creat ginearálta le haghaidh na córa comhionainne san fhostaíocht agus sa tslí bheatha, arna léamh i bhfianaise Airteagal 21 den Chairt um Chearta Bunúsacha an Aontais Eorpaigh, ní mór léiriú a dhéanamh orthu amhail go gcuirtear bac leo ar reachtaíocht náisiúnta lena bhforáiltear do shocrú uasteorainn aoise 30 bliain chun a bheith páirteach i gcomórtas a bhfuil sé mar aidhm leis coimisinéirí póilíneachta a earcú, a mhéid nach n-áirítear leis na dualgais a chomhlíonann na coimisinéirí póilíneachta sin go hiarbhír acmhainn fhisiceach ar leith nó, más ea go bhfuil gá lena leithéid d’acmhainn fhisiceach, gur léir go gcuirtear ceanglas neamhréireach i bhfeidhm lena leithéid de reachtaíocht, cé go bhfuil aidhm dhleathach á saothrú leis, rud a chinnfidh an chúirt náisiúnta.

(1) IO C 297, 26.7.2021.
C 15/13

Iris Oifigiúil an Aontais Eorpaigh

Breithiúnas na Cúirte (an Tríú Dlísheomra) an 17 Samhain 2022 (iarraidh ar réamhrialú ón Raad voor Vreemdelingenbetwistingen – an Bheilg) – X ag gníomhú dó ina ainm féin agus mar ionadaí dlíthiúil thar ceann a leanaí mionaoiseacha Y agus Z v Belgische Staat

(Cás C-230/21) (1)

(Tarchur chun réamhrialú - Limistéar saoirse, slándála agus ceartais - Beartas inimirce - Treoir 2003/86/CE - Airteagal 2(f) - Airteagal 10(3)(a) - Coincheap “mionaoiseach neamhthionlactha” - Ceart chun athaontú teaghlaigh - Dídeanaí mionaoiseach atá pósta tráth a tháinig sé isteach i gcríoch Ballstáit - Pósadh leanaí nach n-aithneofar sa Bhallstát sin - Comhchónaí leis an gcéile a chónaíonn go dleathach sa Bhallstát sin)

(2023/C 15/12)

Teanga an cháis: an Ollainnis

An chúirt a rinne an tarchur

Raad voor Vreemdelingenbetwistingen

Páirtithe sna príomhimeachtaí

Iarratasóir: X ag gníomhú ina ainm féin agus mar ionadaí dlíthiúil thar ceann a leanaí mionaoiseacha Y agus Z

Cosantóir: Belgische Staat

An chuid oibríochtúil

Maidir le Airteagal 10(3)(a) de Threoir 2003/86/CE ón gComhairle an 22 Meán Fómhair 2003 maidir leis an gceart chun athaontú teaghlaigh, arna léamh i gcomhar le hAirteagal 2(f) den Treoir sin,

ní mór léiriú a dhéanamh air mar seo a leanas:

ní gá do dhídeanaí mionaoiseach neamhthionlactha a bhfuil cónaí air i mBallstát a bheith neamhphósta chun stádas urraitheora a fháil chun críche athaontú teaghlaigh lena sinsir dhíreacha céad chéime.

(1) IO C 263, 05.07.2021
C 24/7

Iris Oifigiúil an Aontais Eorpaigh

Breithiúnas na Cúirte (an Seachtú Dlísheomra) an 24 Samhain 2022 – An Coimisiún Eorpach v Poblacht na Polainne

(Cás C-166/21) (1)

(Mainneachtain Bhallstáit ina chuid oibleagáidí a chomhlíonadh - Dleachtanna máil ar alcól agus ar dheochanna alcólacha - Treoir 92/83/CEE - Díolúine ón dleacht máil comhchuibhithe - Alcól eitile a úsáidtear chun cógais a tháirgeadh - Airteagal 27(1)(d) - Díolúine atá coinníollach maidir leis an alcól a chur faoi shocrú fionraí dleachta - Níl aon áis acu lena bhféadfaí aisíoc a fháil ar an dleacht mháil a íocadh - Prionsabal na comhréireachta)

(2023/C 24/08)

Teanga an cháis: an Pholainnis

Páirtithe

Iarratasóir: An Coimisiún Eorpach (ionadaithe: ar dtús ag C. Perrin agus M. Siekierzyńska, agus ansin ag C. Perrin agus A. Stobiecka-Kuik, i gcáil Gníomhairí)

Cosantóir: Poblacht na Polainne (ionadaithe: B. Majczyna agus A. Kramarczyk-Szaładzińska, i gcáil Gníomhairí)

Idiragraí, mar thaca leis an gcosantóir: Poblacht na Seice (ionadaithe: O. Serdula, M. Smolek agus J. Vláčil, i gcáil Gníomhairí)

An chuid oibríochtúil

1. Diúltaítear don chaingean;

2. Ordaítear don Choimisiún Eorpach, chomh maith lena chostais féin, na costais arna dtabhú ag Poblacht na Polainne a íoc;

3. Ordaítear do Phoblacht na Seice a costais féin a íoc.

(1) IO C 148, 26.4.2021.
C 24/6

Iris Oifigiúil an Aontais Eorpaigh

Breithiúnas na Cúirte (an Deichiú Dlísheomra) an 24 Samhain 2022 – Vincent Thunus agus páirtithe eile v an Banc Eorpach Infheistíochta (BEI)

(Cás C-91/21 P) (1)

(Achomharc - Seribhís shibhialta - Foireann an Bhainc Eorpaigh Infheistíochta (BEI) - Luach saothair - Coigeartú tuarastail bliantúil - Caingean le haghaidh neamhniú agus damáistí)

(2023/C 24/07)

Teanga an cháis: an Fhraincis

Páirtithe

Achomharcóirí: Vincent Thunus, Jaime Barragán, Marc D’hooge, Alexandra Felten, Christophe Nègre, Patrick Vanhoudt (ionadaí: L. Levi, avocate)

Páirtí eile sna himeachtaí: An Banc Eorpach Infheistíochta (ionadaithe: A. V. García Sanchez, T. Gilliams, J. Klein agus E. Manoukian, i gcáil Gníomhairí, agus P.–E. Partsch, avocat)

An chuid oibríochtúil

1. Diúltaítear don achomharc;

2. Ordaítear do Vincent Thunus, Jaime Barragán, Marc D’hooge, Alexandra Felten, Christophe Nègre agus Patrick Vanhoudt na costais a íoc.

(1) OJ C 228, 14.6.2021.
C 24/6

Iris Oifigiúil an Aontais Eorpaigh

Breithiúnas na Cúirte (an Deichiú Dlísheomra) an 24 Samhain 2022 – Vincent Thunus agus páirtithe eile v an Banc Eorpach Infheistíochta (BEI)

(Cás C-90/21 P) (1)

(Achomharc - Seirbhís shibhialta - Foireann an Bhainc Eorpaigh Infheistíochta (BEI) - Luach saothair - Coigeartú tuarastail bliantúil - Caingean le haghaidh neamhniú agus damáistí)

(2023/C 24/06)

Teanga an cháis: an Fhraincis

Páirtithe

Achomharcóirí: Vincent Thunus, Jaime Barragán, Marc D’hooge, Alexandra Felten, Christophe Nègre, Patrick Vanhoudt (ionadaí: L. Levi, avocate)

Páirtí eile sna himeachtaí: An Banc Eorpach Infheistíochta (BEI) (ionadaithe: A. V. García Sanchez, T. Gilliams, J. Klein agus E. Manoukian, i gcáil Gníomhairí, agus P.–E. Partsch, avocate)

An chuid oibríochtúil

1. Diúltaítear don achomharc.

2. Ordaítear do Vincent Thunus, Jaime Barragán, Marc D’hooge, Alexandra Felten, Christophe Nègre agus Patrick Vanhoudt na costais a íoc.

(1) IO C 228, 14.6.2021.
C 24/13

Iris Oifigiúil an Aontais Eorpaigh

Breithiúnas na Cúirte (an Deichiú Dlísheomra) an 24 Samhain 2022 (iarraidh ar réamhrialú ón Cour de cassation – an Fhrainc) – Cafpi SA, Aviva assurances SA v Enedis SA

(Cás C-691/21) (1)

(Tarchur chun réamhrialú - Treoir 85/374/CEE - Airteagal 3 - Dliteanas i leith táirgí lochtacha - An coincheap “léiritheoir” - Oibreoir córais dáileacháin leictreachais a athraíonn an leibhéal voltais leictreachais lena dháileadh)

(2023/C 24/17)

Teanga an cháis: an Fhraincis

An chúirt a rinne an tarchur

Cour de cassation

Páirtithe sna príomhimeachtaí

Iarratasóirí: Cafpi SA, Aviva assurances SA

Cosantóir: Enedis SA

An chuid oibríochtúil

Maidir le hAirteagal 3(1) de Threoir 85/374/CEE ón gComhairle an 25 Iúil 1985 maidir le comhfhogasú fhorálacha reachtaíochta, rialúcháin agus riaracháin na mBallstát a bhaineann le dliteanas i leith táirgí lochtacha arna leasú le Treoir 1999/34/CE ó Pharlaimint na hEorpa agus ón gComhairle an 10 Bealtaine 1999,

ní mór léiriú a dhéanamh mar seo a leanas:

ní mór oibreoir córais dáileacháin leictreachais a mheas mar “tháirgeoir”, de réir bhrí na forála sin, nuair a athraíonn sé leibhéal voltais an leictreachais lena dháileadh ar an gcustaiméir deiridh.

(1) IO C 64, 7.2.2022.
1.

Maidir le hAirteagail 167 agus 168 de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha, arna leasú le Treoir 2010/45/AE an 13 Iúil 2010, arna léamh i bhfianaise phrionsabal an toirmisc ar chalaois, ní mór léiriú a dhéanamh mar seo a leanas: féadfar diúltú don dara ceannaitheoir earraí an tairbhe a bhaineann le cáin bhreisluacha ionchuir (CBL) a asbhaint, ar an bhforas go raibh a fhios aige nó aici nó gur cheart go mbeadh a fhios aige nó aici gurb ann do chalaois CBL arna déanamh ag an díoltóir bunaidh ag tráth an chéad díola, fiú má bhí an chéad cheannaitheoir ar an eolas faoin gcalaois sin.
1.

Maidir le Cuid III d'Iarscríbhinn I a ghabhann le Treoir 91/477/CEE ón gComhairle an 18 Meitheamh 1991 maidir le fáil agus seilbh ar airm a rialú, arna leasú le Treoir 2008/51/CE ó Pharlaimint na hEorpa agus ón gComhairle an 21 Bealtaine 2008, agus Airteagal 3 de Rialachán Cur Chun Feidhme (AE) 2015/2403 ón gCoimisiún an 15 Nollaig 2015 lena mbunaítear treoirlínte comhchoiteanna i ndáil le caighdeáin agus teicnící díghníomhachtaithe chun a áirithiú go mbeidh airm thine dhíghníomhachtaithe do-oibrithe ar bhealach do-athraithe, ní mór léiriú a dhéanamh mar seo a leanas: ní chuirtear cosc leo ar dhuine dlítheanach faoi rialú an dlí phríobháidigh, amhail cuideachta tráchtála, teacht faoin gcoincheap “eintiteas fíoraithe”, dá dtagraítear i mír 1 den fhoráil dheireanach, i gcás ina n-áirítear an duine sin ar an liosta a d'fhoilsigh an Coimisiún Eorpach de bhun Airteagal 3(3) den Rialachán Cur Chun Feidhme sin.